22. 6. 91 De Europæiske Fællesskabers Tidende Nr. L 158/71 II (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 12. december 1990 om den tyske regerings to støtteprojekter til fordel for et skibsværft i økonomiske vanskeligheder (C54/89 (ex NN 27/89, N 140/89) (Kun den tyske udgave er autentisk) (91/306/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første afsnit, efter at have givet de interesserede parter en frist til at fremsætte deres bemærkninger i overensstemmelse med denne bestemmelse, under henvisning til Rådets direktiv 87/167/EØF af 26. januar 1987 om støtte til skibsbygningsindustrien ()), og ud fra følgende betragtninger: I henhold til artikel 4, stk. 7, i direktiv 87/167/EØF godkendte Kommissionen ved skrivelse af 9. marts 1988 et udviklingsbistandsprojekt fra den tyske regering til fordel for Senegal. Støtteprojektet angik ydelse af et lån på lempelige vilkår (15-årigt 100 %-lån med en afdragsfri periode på et år og til en rente på 3,375 % pro anno) til indkøb af en specialfærge til et kontraktbeløb på 23 mio. DM, som skulle bygges af Shiffswerft Germersheim. ()) EFT nr. L 69 af 12. 3. 1987, s. S5. Ifølge den tyske regerings anmeldelse af støtten repræsen- terer kreditvilkårene en subventionsækvivalent på 33,4 % i henhold til OECD-betingelserne. I henhold til artikel 10, stk. 2, i direktiv 87/167/EØF anmeldte den tyske regering ved verbalnote af 20. marts 1989 en støtte til Kommissionen, som forbundsfinansmi- nisteriet på anmodning af Land Rheinland-Pfalz skulle yde til Schiffswerft Germersheim. Dette støtteprojekt af 7. december 1988 omfattede en 90 %-garanti vedrørende et lån på 1,8 mio. DM, som skulle sætte virksomheden i stand til at videreføre driften. Dette lån viste sig senere at blive knyttet sammen med færdiggørelsen af bygningen af et grusfartøj til indlandssejlads. I henhold til samme artikel i direktiv 87/167/EØF anmeldte den tyske regering ved verbalnote af 9. maj 1989 et støtteprojekt til Kommissionen, som Land Rhein- land-Pfalz planlagde til fordel for Schiffswerft Ger- mersheim GmbH im Konkurs. Dette støtteprojekt fra foråret 1989 vedrørte en garanti på 95 % i forbindelse med et lån på 20,7 mio. DM til den finansiering af færdiggørelsen af Senegal-kontrakten, som var nødvendig- gjort af de økonomiske vanskeligheder, som skibsværftet i mellemtiden stod over for. Da det viste sig, at Schiffswerft Germersheim var under konkursbehandling, bad Kommissionen den tyske rege- ring om at bekræfte denne retlige situation og indsende detaljerede oplysninger om konkursen, udsigterne for Germersheimer-værftet samt en oversigt over skibsværftets omsætning i 1988 og 1989, således at Kommissionen kunne beregne en støtteækvivalent.